laion/Wikipedia-Exotic huggingface dataset:
איתי זילבר

איתי זילבר (נולד בכ"ח בטבת ה'תשמ"ה, 21 בינואר 1985) הוא עיתונאי, מגיש רדיו ומרצה ישראלי. כיום הוא מנהל במחלקת התוכניות של גלי צה"ל ופרשן כלכלי בכלי תקשורת שונים. החל משנת 2020 משמש כראש המסלול ללימודי עיתונות בחוג לתקשורת באוניברסיטת תל אביב. איתי זילבר גדל בחולון. בזמן לימודיו בתיכון היה חבר במועצת הנוער בעיר. את דרכו בעולם התקשורת החל בשנת 2003, עם תחילת שירותו הצבאי בגלי צה"ל. זילבר שובץ במחלקת שידורי חיילים וצבא ושימש כמפיק, עורך ושדרן. במסגרת תפקידו היה חלק מצוות התוכניות "קולה של אמא", "שטח שש" ו"גל עברי ירוק", וכן לקח חלק בהפקת שידורי השירותרום בתחנה. בשנת 2005 זכה בפרס מפקד גלי צה"ל על הפקת התכנית "גאוות יחידה" שעסקה ביחס לחיילים להט"בים בצה"ל. אחרי שחרורו מצה"ל בשנת 2006 החל לעבוד כתחקירן בתוכנית חמש עם רפי רשף ששודרה בערוץ 10. בהמשך עבד כתחקירן במגזין הבידור "Y בעשר" וכרכז מערכת בתוכנית הסאטירה "מהדורה מוגבלת" בערוץ ביפ. בשנת 2008 החל לעבוד כעורך משנה בתוכנית צחוק מעבודה ברשת. בהמשך שימש כעורך בערוץ 24. בשנת 2015 חזר לגלי צה"ל כמנהל במחלקת התוכניות, ומונה לעורך האחראי של מיזם ההנצחה "אלה האחים שלי". במסגרת המיזם חיילים המשרתים בצה"ל מלחינים ומבצעים שירים שכתבו חללי מערכות ישראל. שנה לאחר מכן, זילבר החל לפקד על קורס העיתונאים המועבר לחיילים החדשים בתחנה. בשנת 2018 החל להגיש את התכנית הכלכלית "השורה התחתונה". במסגרת התכנית נחשף בין השאר כי שר האוצר דאז משה כחלון שכר את שירותיו של עורך דין פרטי לקראת פרסום דו"ח מבקר המדינה על התנהלות משרדו באותה שנה. בשנת 2021 התכנית דורגה כתוכנית הכלכלית המואזנת ביותר ברדיו הישראלי באותה שנה לפי סקר TGI. כיום זילבר מפרסם טורי דעה ופרשנות בנושאי כלכלה וחברה בעיתונים גלובס, מקור ראשון וישראל היום, ומרצה לצעירים בנושאי חינוך פיננסי והתנהלות כלכלית מעצימה. בשנת 2018 היה מעורכי תוכניות הטלוויזיה בקשת 12 "NEXT", שהנחה דרור גלוברמן, ו"חדשות הבוקר" עם ניב רסקין. באותה שנה זכה בפרס מפקד גלי צה"ל על רצועת השידור "70 לישראל" אותה הגיש עם העיתונאית מרב בטיטו. בשנת 2022 החל לשמש כמגיש מתחלף בתוכנית הרדיו "יהיה בסדר" לצד אביב לביא. זילבר בוגר תואר ראשון במדעי המדינה מאוניברסיטת תל אביב ובוגר תואר שני במנהל עסקים מאוניברסיטת בר-אילן. הוא עמית במכון גשר למנהיגות משנת 2018 וחבר בקהילת ROI מייסודה של קרן שוסטרמן משנת 2019. משנת 2020 הוא עומד בראש המסלול ללימודי עיתונות בחוג לתקשורת באוניברסיטת תל אביב. זילבר רווק ומתגורר בחולון. בין השנים 2013–2018 היה חבר במועצת העיר חולון מטעם סיעת "צעירים". מדיה וקבצים בנושא איתי זילבר בוויקישיתוף איתי זילבר, ברשת החברתית אקס (טוויטר) איתי זילבר באתר אוניברסיטת תל אביב איתי זילבר, במיזם "אישים" לתיעוד היצירה הישראלית איתי זילבר, באתר גלי צה"ל טורים של איתי זילבר באתר העיתון "מקור ראשון" טורים של איתי זילבר באתר העיתון "גלובס" איתי זילבר, "הרגשות שלנו הם הכסף של פייסבוק", באתר "ישראל היום", 28 בפברואר 2018 מיזם "אלה האחים שלי", באתר גלי צה"ל עמירם ברקת, ‏מתכונן למבקר: כחלון שכר עו"ד לקראת הדוח על ניהול התקציב, באתר גלובס, 5 באוגוסט 2019 https://twitter.com/itaizil/status/1420768023284174859, Twitter חבר המועצה איתי זילבר: לא אתמודד למועצה בבחירות הקרובות, באתר mynetholon, ‏2018-08-01
אביה פרחי

אביה פרחי (נולדה ב-29 בפברואר 1992) היא אשת תקשורת, מנחת טלוויזיה ויוצרת תוכן ישראלית. מנחת ערוץ MTV ישראל ויוצרת הסדרות ״הקומה האחרונה״ (מועמדת פרסי האקדמיה) ו״טוק טוק״. פרחי נולדה בנס ציונה, למדה מוזיקה בתיכון בן-גוריון. התגייסה לצה״ל לתפקיד מאבחנת מדעי ההתנהגות. בגיל 22 עברה לגור בתל אביב. בשנת 2015 החלה להיות כתבת באתר mako, שם צילמה כתבות וראיונות מאחורי הקלעים של תוכניות כמו הכוכב הבא, המתמחים, להעיר את הדב ו-2025. בשנת 2016 החלה לעבוד בענני (לשעבר ענני תקשורת) כמנהלת הדיגיטל ומנחת ערוץ MTV. במסגרת עבודתה הנחתה את חדשות MTV, בה דיווחה על חדשות המוזיקה מסביב לעולם. בשנת 2017 את תוכנית המופעים ״MTV 360״ בה אירחה מוזיקאים כמו אליעד, נצ׳י נצ׳, פלד ועילי בוטנר וילדי החוץ על הגג של מגדלי עזריאלי. בשנים אלה הנחתה ספיישלים כמו ״חנוקל״, ״המצעד השנתי״ ו״פורים ניינטיז״ (בהשתתפות עדן הראל). במסגרת עבודתה נסעה מדי שנה לפרסי המוזיקה של MTV אירופה, שם ראיינה כוכבים כמו לנה דל ריי, מונסקין ובקי ג׳י. בשנת 2018 החלה להגיש פינה שבועית בתוכנית הרדיו הבוקר עם טל ואביעד בה סיפרה על חדשות המוזיקה. בשנת 2019 יצרה וערכה את הסדרה ״הקומה האחרונה״ ששודרה בערוץ TeenNick, והייתה מועמדת בקטגוריה ״תוכנית בידור לילדים ונוער״ בפרס האקדמיה הישראלית לטלוויזיה. באותה שנה מונתה להיות המנהלת של ערוץ MTV ישראל וקומדי סנטרל. בשנת 2020 ערכה את עונתה השנייה של ״הקומה האחרונה״ ותוכנית המתיחות לנוער, ״לא לענות״, בהנחיית שירלי לוי, עדן דניאל גבאי ושירה לוי. בשנת 2022 יצרה והנחתה את ״טוק טוק״, תוכנית הטלוויזיה הראשונה שהופקה על ידי טיקטוק (ביחד עם ענני) בה היא מתארחת בבתים של אמנים, ביניהם נועה קירל, מירי מסיקה ויסמין מועלם. התכנית זכתה לביקורות חיוביות, בין היתר נכתב ב״הארץ״ כי מדובר ב״נונסנס טראש מענגים״. החל ממאי 2023 החלה להגיש את תוכנית הבוקר ברדיו 99 ביחד עם טל ברמן ותם אהרון שעלתה לאחר סיום תוכנית הבוקר של טל ואביעד. כמו כן, החלה להשתתף בכתיבת שאלות לתוכנית ״מונית הכסף״. אביה פרחי, ברשת החברתית פייסבוק אביה פרחי, ברשת החברתית אינסטגרם אביה פרחי, ברשת החברתית טיקטוק חגית גינזבורג, אביה פרחי: "פאק איט, אני שואפת להיות הגיא פינס, אני שואפת להיות המח", באתר הארץ, 8 ביוני 2022 קרן פלס: "נשים נמשכות לסטטיק כי הוא פשוט לא שם עלינו" | הכוכב הבא, באתר mako, ‏2017-10-29 מאחורי הקלעים של המתמחים | המתמחים עונה 2, באתר mako, ‏2017-07-23 אליאנה תדהר: אני וליבי עבדנו בבית על סצינות | להעיר את הדב, באתר mako, ‏2018-02-08 מאחורי הקלעים של 2025 עם ארז טל וקורין גדעון | 2025, באתר mako, ‏2019-02-07 MTV ישראל חוגגים פורים עם ספיישל ניינטיז, באתר mako, ‏2018-02-27 תחרות פרסי הטלוויזיה לילדים ונוער של האקדמיה: רשימת המועמדים, באתר כיפה, ‏2021-06-23 "מהסמארטפון למסך הקטן: טיקטוק מתחילה להפיק תוכניות גם לטלוויזיה". TheMarker. נבדק ב-2022-08-01. "טיקטוק ישראל ו-MTV השיקו תוכנית טלוויזיה – והיא לא רעה בכלל". הארץ. נבדק ב-2022-08-01.
דיישון בוקר

דיישון בוקר (באנגלית: Deishuan Booker; נולד ב-29 בדצמבר 1996) הוא כדורסלן אמריקאי המשחק בעמדות הרכז והקלע בהפועל אילת. קריירת המכללות של בוקר כללה מעבר בקבוצות הכדורסל של מכללת ג'ילט, מכללת דרום איידהו ואוניברסיטת המדינה של קליפורניה בלונג ביץ'. לאחר שלא נבחר בדראפט 2019 ב-NBA, חתם בנימבורק הצ'כית. ממנה המשיך לק.ק. ולוצלאווק הפולנית, בה שיחק עשרה משחקים. ב-26 בדצמבר 2020 חתם בגטינגן הגרמנית. ב-3 באוגוסט 2021 חתם בלה-מאן סארת הצרפתית. ב-28 בפברואר 2022 חתם בפוס פרובנס באסקט הצרפתית. ב-30 ביולי 2022 חתם בהפועל גליל עליון. מדיה וקבצים בנושא דיישון בוקר בוויקישיתוף פרופיל, באתר Sports-Reference פרופיל, באתר eurobasket Nicola Lupo, Deishuan Booker, Anwil Wloclawek part ways - Sportando, sportando.basketball (באנגלית אמריקאית) Ennio Terrasi Borghesan, Göttingen, Deishuan Booker agree to deal - Sportando, sportando.basketball (באנגלית אמריקאית) archysport, Le Mans is sold out with Deishuan Booker's signature, Archysport, ‏2021-08-03 (באנגלית אמריקאית) Dario Skerletic, Fos Provence signs Egidijus Mockevicius, Deishuan Booker - Sportando, sportando.basketball (באנגלית אמריקאית) הסקורר שלה: דיישון בוקר חתם בגליל עליון, באתר ‏מאקו‏, 30 ביולי 2022 אור שקדי‏, דיישון בוקר חתם בגליל עליון, בן מור בבאר שבע, באתר וואלה, 30 ביולי 2022
אליפות אפריקה בכדורגל נשים 1995

אליפות אפריקה בכדורגל נשים 1995, היא אליפות אפריקה בכדורגל נשים השנייה שארגנה קונפדרציית הכדורגל של אפריקה. הטורניר נערך בשיטת בית-חוץ מ-5 בנובמבר 1994 עד ה-18 במרץ 1995. האליפות שימשה כטורניר המוקדמות לגביע העולם 1995, שנערך באותה שנה בשוודיה. שמונה נבחרות היו אמורות להשתתף באליפות, אך שתיים מהן פרשו (גינאה וקמרון), מה שגרם לכך שרק שש נבחרות התחרו על הזכות לייצג את אפריקה בגביע העולם. במפגש הגמר הכפול נפגשו דרום אפריקה (בפעם הראשונה בתולדותיה) והאלופה המכהנת ניגריה. בסיכום שני המשחקים, ניצחה ניגריה 11–2, וזכתה בתואר בפעם השנייה ברציפות. בעקבות זכייתה היא העפילה לגביע העולם כנציגה היחידה של קונפדרציית הכדורגל של אפריקה.
ג'ונתן דייוויס (שחקן אמריקאי)

ג'ונתן דייוויס (באנגלית: Jonathan Daviss נולד ב-28 בפברואר 2000) הוא שחקן אמריקאי. הוא נודע בשל תפקידו בתור פופ הייוורד בסדרת הדרמה של נטפליקס, "חופים של סודות". דייוויס גדל בקונרו (אנ'), טקסס. הוא למד בתיכון קונרו שם שיחק כדורגל. יש לו אחות צעירה יותר, אמו מכרה את ביתו והם עברו לקליפורניה כדי שימשיך להתמקד בקריירת משחק. הוא סיים את לימודיו בסנטה מוניקה קולג' בקליפורניה. הופעתו הראשונה הייתה בטלוויזיה בפרק בסדרה "Revolution". שנה לאחר מכן שיחק בסרט הטלוויזיה "Deliverance Creek". בשנת 2018 שיחק בסרטי הקולנוע "Edge of the World" ו-"Age of Summer". באותה שנה שיחק גם בסרט הטלוויזיה "Shattered Memories" הוא סיים את לימודיו בסנטה מוניקה קולג' בקליפורניה. בשנת 2019 לוהק דייוויס לתפקיד ראשי בסדרת הטלוויזיה "חופים של סודות". ג'ונתן דייוויס, במסד הנתונים הקולנועיים IMDb (באנגלית) Fuentes, Tamara (21 באפריל 2020). "How Old is the Cast of "Outer Banks" – Outer Banks Actors Ages". Seventeen. נבדק ב-25 במאי 2020. {{cite web}}: (עזרה) "Pope is played by Jonathan Daviss". PopBuzz (באנגלית). נבדק ב-2020-08-25. Daviss, Jonathan [@JDaviss28] (6 במאי 2020). "If you were wondering, yes I did grow up in Texas this is me in Highschool @ConroeHigh t.co/PpzrjWlBO7" (Tweet) (באנגלית). ארכיון מ-5 באוגוסט 2021. נבדק ב-22 באוגוסט 2021 – via Twitter. {{cite web}}: (עזרה) Jonathan Daviss Biography, Age, Height, Girlfriend, Net Worth, Wealthy Spy, ‏4 בפברואר 2022 Iona Rowan, Outer Banks cast - here's where you've seen them before, Digital Spy, ‏1 ביוני 2022 Denise Petski, Deadline, Deadline, ‏5 באפריל 2019 Jackson, Angelique (2021-06-24). "Jennifer Kaytin Robinson's Netflix Teen Comedy 'Strangers' Adds 7 to Cast, Including Austin Abrams, Alisha Boe, Jonathan Daviss". Variety (באנגלית אמריקאית). נבדק ב-2021-07-06. "Outer Banks: Who is Pope actor Jonathan Daviss? Where is he now?". 11 במאי 2020. {{cite web}}: (עזרה)
אהרן וייס

הרב אהרן וייס (א' בשבט ה'תרי"א, ינואר 1851 – ה'תרצ"ג, 1932/1933) היה רב הונגרי, אב בית הדין של העיר מונקץ' (כיום מוקצ'בו באוקראינה). נולד בראש חודש שבט ה'תרי"א (1851) במונקץ' שבהונגריה (כיום מוקצ'בו באוקראינה) לרב שמואל צבי ולצירל. בהיותו בן 3, נתייתם מאימו. בילדותו למד אצל אביו ואצל אחיו הרב יוסף מאיר וייס ואצל דודו הרב יצחק אייזיק ווייס. לאחר מכן, הלך לז'ידאצ'וב ללמוד אצל הרב יצחק אייזיק אייכנשטיין. כמו כן, למד אצל הרב חיים הלברשטאם, והרב יהושע רוקח. בגיל 17 נישא לבתו של הרב שלמה זלמן שניאורסון, האדמו"ר השני מקאפוסט. נסמך לרבנות על ידי הרב יקותיאל יהודה טייטלבוים, מחבר הספר ייטב לב, הרב חיים צבי מנהיימר, רבן של מספר קהילות בהונגריה ועל ידי הרב שלמה גאנצפריד, מחבר הספר קיצור שולחן ערוך. בשנת ה'תרמ"ט מונה לרבה של בנדיקוביץ' שם שימש גם באדמו"רות. בשנת ה'תרע"ד עבר לרסוויגף (פרבר של מונקץ') והחל לכהן כאב בית הדין בה. בשנת ה'תרע"ג מונה לראב"ד של מונקץ', עד לפטירתו. לרב וייס היו שתי נשים, בתו של הרב שלמה זלמן שניאורסון, האדמו"ר השני מקאפוסט, ובתו של הרב יהושע השיל פריד, ראש ישיבה ואדמו"ר. אחיו של הרב אהרן וייס היה הרב יוסף מאיר וייס, מחבר הספר "אמרי יוסף" ומייסד חסידות ספינקה. אהרן שפירא, ימי זכרון - ב חשון, באתר אוצר החכמה שערים תשכ"ח א (4944-5040), באתר אוצר החכמה קארפאטורוס - אנציקלופדיה של גלויות, באתר אוצר החכמה
נעמה רוזן גרימברג

נעמה רוזן גרימברג (נולדה ב-1981) היא קצינת צה"ל בדרגת תת-אלוף המשרתת כמזכירה הצבאית לנשיא המדינה. קודם לכן שירתה בתפקידים שונים באגף המודיעין, בהם קמ"ן פיקוד המרכז. נעמה גרימברג גדלה בחיפה וסיימה את בית הספר הריאלי העברי בעיר. אביה דני, ששירת במילואים כקצין חימוש, נהרג ברצועת עזה בעת שהייתה בת שמונה. היא התגייסה לצה"ל בשנת 2000 ושירתה באגף המודיעין, בין השאר ביחידה 8200, ביחידה 9900, וכקצינת מודיעין של אוגדה בפיקוד הצפון. בשנים 2015–2018 כיהנה כראש ענף ג'יהאד עולמי בחטיבת המחקר. בתפקידה הבא שימשה קצינת המודיעין של בית הספר לפיקוד, שליטה ומטה מבצעי בדרגת אלוף-משנה. באוגוסט 2020 מונתה לקמ"ן פיקוד המרכז. ב-31 ביולי 2022 מונתה למזכירה צבאית לנשיא המדינה, האישה הראשונה בתפקיד זה. בעלת תארים בהיסטוריה של המזרח התיכון. נשואה לקצין באגף המודיעין, ואם לשני ילדים. מדיה וקבצים בנושא נעמה רוזן גרימברג בוויקישיתוף איתמר אייכנר, האישה שעשתה היסטוריה: זו המזכירה הצבאית החדשה לנשיא, באתר ynet, 31 ביולי 2022 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
צבי הירש תאומים (קאליש)

הרב צבי הירש תאומים (תקט"ו-תקע"ה; 1755-1815) היה אב בית הדין של העיר קאליש שבפולין. חתנו של הרב יעקב לורברבוים. נולד בשנת ה'תקט"ו, 1755, לאביו הרב יוסף תאומים, אב בית הדין של העיר בורשטין, ולאימו שיינדל. שימש כרבה של העיר קאליש, כיום בפולין. נשא לאישה את חיה, ביתו של הרב יעקב לורברבוים מחבר הספרים חוות דעת ונתיבות המשפט. לרב צבי הירש ולאשתו היו ארבעה בנים ושלוש בנות: בנו הרב אברהם תאומים, מחבר הספר "חסד לאברהם". שימש ברבנות בערים זבורוב, בוטשאש וקמניץ. בנו הרב אפרים תאומים, אב בית הדין של קהילת קריסנפולי. אחד מבניו הוא הרב צבי הירש תאומים מחרסקוב, הקרוי על שם סבו הרב צבי הירש. בנו הרב יונה תאומים, אב בית הדין של קהילת פרימישלאן. בנו הרב דוד תאומים מקאליש. ביתו ראצי מירל נישאה לרב יואל אשכנזי (מהר"י שאכנזי), אב בית הדין של זלאטשוב. ביתו אסתר נישאה לגדליה הורוביץ. ביתו פרל נישאה לרב יצחק באב"ד, אב בית דין של העיר קאליש. הרב צבי הירש תאומים, באתר Geni ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
טיילר ביי

טיילר טאריק ביי (באנגלית: Tyler Tarik Bey; נולד ב-10 בפברואר 1998) הוא כדורסלן אמריקאי המשחק בעמדות הקלע והסמול פורוורד בהפועל חיפה מליגתה על. ביי שיחק בקבוצת הכדורסל של אוניברסיטת קולורדו בשנים 2017–2020. בתחילת שנת 2019 רשם 11 משחקי דאבל דאבל ב-16 משחקים. בדראפט 2020 ב-NBA נבחר במקום ה-36 על ידי פילדלפיה 76', ומיד הועבר עם ג'וש ריצ'רדסון בטרייד לדאלאס מאבריקס תמורת סת' קרי. הוא חתם על חוזה דו כיווני בקבוצה, ושיחק במהלך העונה 18 משחקים ב-NBA. בקיץ 2021 הצטרף לריו גראנדה ואלי וייפרס. ב-31 ביולי 2022 חתם בעירוני נס ציונה. ב-4 באוגוסט 2024 חתם בהפועל חיפה וחזר לאלעד חסין אחרי שהיה איתו בעירוני נס ציונה ב-2023-2022. מדיה וקבצים בנושא טיילר ביי בוויקישיתוף טיילר ביי, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Las Vegas native Tyler Bey finds his groove at Colorado — VIDEO, Las Vegas Review-Journal, ‏2019-03-15 (באנגלית אמריקאית) ‘Unfinished business’ keeping CU basketball’s Tyler Bey out of draft pool, BuffZone, ‏2019-04-23 (באנגלית אמריקאית) Chase Howell, McKinley Wright and Tyler Bey will test draft process, Sports Illustrated Colorado Buffaloes News, Analysis and More (באנגלית) Mavs' trade for Richardson, The Official Home of the Dallas Mavericks, ‏2020-11-19 (באנגלית אמריקאית) דאלאס מצרפת את ריצ'רדסון וביי, באתר הקבוצה, 18 בנובמבר 2020 Green, Bey sign rookie contracts, The Official Home of the Dallas Mavericks, ‏2020-11-30 (באנגלית אמריקאית) Rockets Sign Tyler Bey and Daishen Nix, www.nba.com (באנגלית) Rockets Sign Dante Exum, Waive Tyler Bey, Hoops Rumors (באנגלית אמריקאית) Rockets Announce Training Camp Roster, www.nba.com (באנגלית) Rockets convert Armoni Brooks to two-way contract, waive Tyler Bey, Rockets Wire, ‏2021-10-14 (באנגלית אמריקאית) Maggi, Alessandro (2022-07-31). "Ironi Ness Ziona signs Tyler Bey". Sportando (באנגלית אמריקאית). נבדק ב-2022-08-03. "Hapoel Haifa B.C signs Tyler Bey" (באנגלית אמריקאית). נבדק ב-2024-08-04.
שארל-ז'אן-מלכיור דה ווגואה

שארל ז'אן מלכיאור דה ווגה (בצרפתית: Charles-Jean-Melchior de Vogüé;‏ 18 באוקטובר 1829 – 10 בנובמבר 1916) היה ארכאולוג, דיפלומט צרפתי וחבר האקדמיה הצרפתית במושב ה-18. נולד בפריז כבנו הבכור של לאונס ווגואה. ווגואה למד באקדמיה הצבאית סן-סיר ובאקול פוליטקניק. בשנת 1849 היה נספח בשגרירות צרפת בסנקט פטרבורג. לאחר מעצרו של אביו במהלך ההפיכה הצרפתית של 1851, ויתר דה ווגואה על הדיפלומטיה כדי להתמקד בארכאולוגיה ובהיסטוריה בסוריה ובארץ ישראל. בשנת 1854 נסע לארץ ישראל ולירושלים, ובשנת 1864 פרסם את הספר Le Temple de Jerusalem על בית המקדש. ב-1868 הוא נקרא כחבר באקדמיה לכתובים ולספרות, והמשיך לפרסם מאמרי כתב עת אקדמיים על כנסיות ארץ ישראל, בית המקדש ומרכז סוריה. לאחר נפילת האימפריה הצרפתית השנייה, נשיא צרפת אדולף טייר מינה אותו לשגריר צרפת בקונסטנטינופול ב-1871, ולאחר מכן בווינה ב-1875. בשנת 1891 התקבל לאקדמיה הצרפתית, במקום אלבר, הדוכס הרביעי מברוי. מלכיור דה ווגואה היה דודו של עמית האקדמיה אז'ן-מלכיור דה ווגואה, ששימש כחבר באקדמיה במקביל אליו במשך מספר שנים. מדיה וקבצים בנושא שארל-ז'אן-מלכיור דה ווגואה בוויקישיתוף ביוגרפיה של דה ווגה באתר האקדמיה הצרפתית מונוגרפיה של אל-חראם א-שריף למכירה פומבית באתר Christie's Melchior de VOGÜÉ | Académie française, www.academie-francaise.fr
גלב דונב

גלב ספאסוב דונב (בבולגרית: Гълъб Спасов Донев ‏האזנה‏Ⓘ‏;‏ נולד ב-28 בפברואר 1967, סופיה, הרפובליקה העממית של בולגריה) הוא משפטן, כלכלן, ופוליטיקאי בולגרי, שכיהן מאוגוסט 2022 עד יוני 2023 כראש ממשלת מעבר בבולגריה. גלב דונב נולד בסופיה. הוא רכש השכלה תיכונית במכללת חיל האוויר הבולגרי בדולנה מיטרופוליה ובהמשך רכש תוארי מוסמך אוניברסיטה בכלכלה באוניברסיטה לכלכלה לאומית ועולמית בסופיה תוך התמחות במנהל עסקים, ובמשפטים באוניברסיטת רוסה. בין השנים 2001–2007 הועסק כמומחה לניהול משברים במשרד העבודה ומדיניות ציבורית של בולגריה. בין השנים 2014–2016 כיהן כסגן שר העבודה ומדיניות ציבורית וב-2017 כיהן מספר חדשים כשר העבודה ומדיניות ציבורית בממשלת המעבר של אוגניאן גרג'יקוב. ממאי ועד דצמבר 2021 כיהן שוב כשר העבודה ומדיניות ציבורית, וסגן ראש הממשלה בממשלת המעבר של סטפן יאנב. דונב מקורב לנשיא בולגריה רומן ראדב, ובין ינואר לאוגוסט 2022 כיהן כמזכירו של הנשיא לענייני מדיניות ציבורית ובריאות. באוגוסט 2022 מונה על ידי הנשיא לראש ממשלת מעבר, לאחר שממשלתו של קיריל פטקוב נפלה בהצבעת אי אמון בפרלמנט הבולגרי בשל חילוקי דעות קואליציוניים בסוגיית היחסים עם רוסיה על רקע הפלישה הרוסית לאוקראינה. הנשיא הכריז על בחירות כלליות באוקטובר 2022. במהלך תקופת כהונתו הקצרה וכדי "להבריא את הכלכלה, דונב פיטר מעל 13,000 עובדי מדינה. ב-6 ביוני 2023 סיים את תפקידו כראש ממשלת המעבר עם השבעת ניקולאי דנקוב כראש ממשלת בולגריה. ב 3 יולי 2023, בצו מספר 111, מונה דונב לתפקיד ראש הקבינט של נשיא בולגריה - רומן ראדב. מדיה וקבצים בנושא גלב דונב בוויקישיתוף Bulgaria president calls Oct 2 snap polls, appoints caretaker govt, באתר רויטרס (באנגלית). NIKOLAY ZABOV, 13,211 Ministerial Employees Laid Off During PM Donev Caretaker Governments, bukgarian News Agency, 16 tueyucr 2023 , CHIEF OF THE CABINET TO THE PRESIDENT - GALAB DONEV, 4 יולי 2023
צבי הירש תאומים (חרסקוב)

הרב צבי הירש תאומים (תקצ"ה, 1835 - י"ט בסיוון תרמ"ו, 1886) היה רבה של העיר חרסקוב (חורוסטקוב) שבאוקראינה. נכדו של הרב צבי הירש תאומים רבה של קאליש, ונינו של הרב יעקב לורברבוים ("הגאון מליסא"). חיבר את שו"ת ארץ צבי. נולד לאימו אסתר ולאביו הרב אפרים תאומים, אב בית הדין של קריסנפולי ובנו של הרב צבי הירש תאומים רבה של קאליש. נשא לאשה את גיטל. הרב תאומים שימש כרבה של העיר חרסקוב בין השנים תרכ"א - תרמ"ו (1861-1886) עד למותו בי"ט בסיוון תרמ"ו. לזמן מה שהה גם בטרמבובלה. נפטר ללא ילדים. מתלמידיו: הרב אברהם צבי ברגמן, רבו של הכפר יאסי שבמרמורש. הרב והעסקן ר' יעקב יצחק תאומים מפשמישל (בנו של הרב אברהם תאומים ומביא ספרו 'חסד לאברהם' לבית הדפוס) ממייסדי אגודת ישראל ומנהיג התנועה בגליציה. ספרו שו"ת ארץ צבי יצא לאור בלבוב בשנת ה'תר"מ, 1880. אחיו הם: הרב משה תאומים, אב בית דין של קהילות הורודנקה ויברוב, ומחבר הספר דבר משה. הרב יצחק תאומים, אב בית דין של קהילת וויעלקאטש. הרב יעקב תאומים, אב בית דין של קהילת טארניגראד. אחותם מירל נישאה לרב יצחק הורוויץ, אב בית הדין של סטניסלב. ר' צבי הירש ב"ר אפרים תאומים מחרסקוב, ערכו באנציקלופדיה לחכמי גליציה, ה, עמ' 694. הרב צבי הירש תאומים, באתר Geni ערכו באנציקלופדיה לחכמי גליציה, להלן 'לקריאה נוספת'. אנציקלופדיה ליהדות רומניה א', עמ' 344. מאיר וונדר, אנציקלופדיה לחכמי גליציה, ה, 678. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
עמוס הוכשטיין

עמוס ג'יי הוכשטיין (באנגלית: Amos J. Hochstein; נולד ב-4 בינואר 1973) הוא איש עסקים, יועץ לענייני אנרגיה, דיפלומט ולוביסט אמריקאי-ישראלי, המשמש כיום כשליח ומתווך מטעם ממשל ביידן לסכסוך הגבול הימי שבין ישראל ללבנון ולתיווך בהסכם הגבול הימי בין ישראל ללבנון בנושא. הוכשטיין נולד וגדל בירושלים להורים שעלו מארצות הברית. בשנת 1992 התגייס לצה"ל לחיל השריון ושירת בו עד 1995. לאחר שחרורו משירותו הצבאי היגר לוושינגטון די. סי. בין השנים 2011–2017 עבד הוכשטיין בתפקידים שונים בממשל ארצות הברית, תחת הנשיא ברק אובמה. בשנת 2014 מינה אותו מזכיר המדינה ג'ון קרי לדיפלומט האנרגיה הראשי של ארצות הברית. בשנת 2015 מינה אותו הנשיא אובמה לתת-מזכיר המדינה לענייני אנרגיה. הוכשטיין עבד בשיתוף פעולה הדוק עם סגן נשיא ארצות הברית ג'ו ביידן, ליווה אותו בנסיעות בינלאומיות, ופעל לקידום תחום האנרגיה ככלי לקידום מדיניות החוץ של ארצות הברית. הוכשטיין שימש כמתווך המרכזי בעסקת מכירת הגז שנחתמה בשנת 2014 בין ישראל לירדן. במסגרת זאת, ביקר בירדן ארבע-עשרה פעמים. בשנת 2015 נפגש עם בכירי ממשל בביירות ובירושלים בכדי לנסות למצוא פתרון לסכסוך על הגבול הימי שבין ישראל ללבנון. ב-10 באוגוסט 2021, מזכיר המדינה של ארצות הברית, אנתוני בלינקן, הודיע על מינויו של הוכשטיין לשליח מיוחד ומתאם של ארצות הברית לענייני אנרגיה בינלאומיים. במסגרת זו השתתף ביולי 2022 בביקור נשיא ארצות הברית ג'ו ביידן בישראל. הוא תיווך בשיחות המשא ומתן בין ישראל ללבנון על גבולן הימי שהבשילו להסכם באוקטובר 2022. ביוני 2024 היה מעורב במאמצי ההרגעה והתיווך בין ישראל לחזבאללה בעקבות המתיחות בגבול ישראל–לבנון במלחמת חרבות ברזל. הוכשטיין דובר עברית ומגדיר את עצמו כיהודי אורתודוקסי מודרני. נשוי לג'ולי ריי רינגל ואב לארבעה. בני הזוג מתגוררים בוושינגטון די. סי. מדיה וקבצים בנושא עמוס הוכשטיין בוויקישיתוף מיכאל טוכפלד, ‏פקיד דמוקרטי או מומחה מקצועי: זהו המתווך בהסכם הגבול הימי, בעיתון מקור ראשון, 7 באוקטובר 2022 עמיחי אתאלי, ציפי שמילוביץ, סמדר פרי, "הבחור של ביידן": כך הפך השריונר הישראלי למתווך האמריקני בהסכם הגז, באתר ynet, 14 באוקטובר 2022 יונית לוי, ‏ריאיון מיוחד עם המתווך האמריקני עמוס הוכשטיין: "לעסקה הזו יש חשיבות עצומה", באתר ‏מאקו‏, 13 באוקטובר 2022 שלו שינברג, הכירו את עמוס הוכשטיין, הישראלי שמנווט את הסכם הגבול הימי, באתר בחדרי חרדים, ‏23.10.2022 T. O. I. staff, Yifa Yaakov, Israel-Jordan sign $500 million natural gas deal, www.timesofisrael.com (באנגלית אמריקאית) What's delaying gas exploration in Lebanon? - Al-Monitor: Independent, trusted coverage of the Middle East, www.al-monitor.com (באנגלית) איתמר אייכנר, חרדית מומחית סייבר, חייל צה"ל בעבר ודוברת אפרו-אמריקנית: כל אנשי הנשיא, באתר ynet, 12 ביולי 2022 איתמר אייכנר, חשש בארה"ב מהמתיחות בצפון: שליחו של ביידן הגיע בחשאי, ונפגש עם נתניהו, באתר ynet, 11 ביולי 2023 Ascent of Safed - In The City of Kabbalah, ascentofsafed.com
Ready for Your Love

"Ready for Your Love" (בעברית: מוכן לאהבתך) הוא סינגל של הצמד הבריטי, גורגון סיטי, בשיתוף פעולה עם הזמר-יוצר הבריטי, MNEK. השיר יצא, על ידי חברות התקליטים וירג'ין EMI רקורדס ובלאק באטר רקורדס, ב-26 בינואר 2014, כסינגל השני מתוך אלבום האולפן הראשון של הצמד, Sirens.‏ השיר נכתב על ידי גורגון סיטי ו-MNEK, והופק על ידי גורגון סיטי. נכון לאוגוסט 2022, השיר הושמע למעלה מ-109 מיליון פעמים בספוטיפיי. הווידאו קליפ של השיר יצא בערוץ היוטיוב של גורגון סיטי ב-19 בדצמבר 2013. נכון לאוגוסט 2022, הווידאו קליפ נצפה למעלה מ-52 מיליון פעמים. רוברט קופסי, מ-דיגיטל ספיי, נתן לשיר דירוג של 3.5 מתוך 5 כוכבים. מידע על היצירה "Ready for Your Love" באתר מיוזיק בריינז מידע על הסינגל "Ready for Your Love" באתר מיוזיק בריינז מידע על היצירה "Ready for Your Love" באתר Discogs מילות השיר "Ready for Your Love" באתר Genius סרטון השיר "Ready for Your Love" באתר יוטיוב מידע על השיר "Ready for Your Love" באתר iTunes מידע על השיר "Ready for Your Love" באתר ספוטיפיי "Ready For Your Love (Remixes): Gorgon City". Amazon UK. 2014-01-26. ארכיון מ-2016-03-04. נבדק ב-2022-08-01. Ready For Your Love, 2014-01-01, ארכיון מ-2022-07-11, נבדק ב-2022-08-01 "Gorgon City - Ready For Your Love ft. MNEK". YouTube. 2013-12-19. ארכיון מ-2022-10-04. נבדק ב-2022-08-01. Copsey, Robert (2014-01-10). "Gorgon City 'Ready For Your Love' single review: 'MNEK steals the show'". דיגיטל ספיי. ארכיון מ-2015-09-24. נבדק ב-2022-08-01.
ניקולאי מילקוב

ניקולאי מילקוב מילקוב (בבולגרית: Николай Милков Милков;‏ נולד ב-2 באוגוסט 1957, סופיה, הרפובליקה העממית של בולגריה) הוא דיפלומט בולגרי אשר כיהן במספר תפקידי שגריר, וכיהן מאוגוסט 2022 ועד מאי 2023 כשר החוץ של בולגריה בממשלת המעבר של גלב דונב. ניקולאי מילקוב נולד בסופיה. הוא רכש השכלה אקדמית ביחסים בין-לאומיים באוניברסיטה לכלכלה לאומית ועולמית בעיר הולדתו. בהמשך רכש דוקטורט בהיסטוריה של המדע. בין השנים 1992–1997 הועסק בשורת תפקידים במשרד ההגנה של בולגריה ובכללם, קצין קישור לנאט"ו ועוזר לראש אגף המודיעין הכללי. בין השנים 1997–2001 כיהן כראש מנהלת התאום והתכנון במשרד החוץ הבולגרי וחבר המשלחת הבולגרית לאו"ם. בין השנים 2002–2004 כיהן כשגריר בולגריה ברומניה ובין 2004–2005 כיהן כסגן שר החוץ הבולגרי. בין השנים 2005–2009 כיהן כקונסול הכללי של בולגריה בניו יורק שבארצות הברית, ובהמשך בין 2010–2013 כיהן כמזכיר הראשון של משרד ההגנה. בין 2013–2017 כיהן כשגריר מיוחד של בולגריה בקנדה. בשלהי 2017 מונה למזכירו של נשיא בולגריה רומן ראדב למועצת אירופה ובהמשך מזכירו של הנשיא לענייני יחסי חוץ. ב-31 בינואר 2021 מונה לשגריר בולגריה בצרפת ומונקו וב-2 באוגוסט 2022 מונה לשר החוץ של בולגריה בממשלת המעבר של גלב דונב. מילקוב כיהן במשרתו עד 3 במאי 2023 והוחלף על ידי איוואן קונדוב אשר כחודש ימים, עד לכינונה של ממשלת ניקולאי דנקוב ומינויה של מריה גבריאל לסגנית ראש הממשלה ושרת החוץ. מדיה וקבצים בנושא ניקולאי מילקוב בוויקישיתוף Official Minister of Foreign Affairs will be Nikolay Milkov - biography, באתר bta.bg (בבולגרית).